BBL เปิดทำการสาขาย่างกุ้งในเมียนมาร์เรียบร้อยวานนี้
BBL เปิดทำการสาขาย่างกุ้งในเมียนมาร์เรียบร้อยวานนี้ครอบคลุมบริการเงินฝาก สินเชื่อธุรกิจ บริการเพื่อธุรกิจส่งออกและนำเข้า บริการโอนเงินต่างประเทศ บริการแลกเปลี่ยนเงินตราต่างประเทศ แก่บริษัทต่างชาติ และธนาคารในประเทศเมียนมาร์ ทั้งในรูปเงินตราต่างประเทศและเงินสกุลเมียนมาร์จ๊าต
3 มิ.ย. 2558

นายเดชา ตุลานันท์ รองประธานกรรมการบริหาร นายปิติ สิทธิอำนวย กรรมการธนาคาร และ นายสุวรรณ แทนสถิตย์ กรรมการรองผู้จัดการใหญ่ ธนาคารกรุงเทพ จำกัด (มหาชน) หรือ BBL ร่วมให้การต้อนรับ มร.มิ้นต์ ส่วย มุขมนตรีเขตย่างกุ้ง และ มร.จอ จอ หม่อง ผู้ว่าการธนาคารกลางแห่งเมียนมาร์ ประเทศสาธารณรัฐแห่งสหภาพเมียนมาร์
รวมทั้งนายพิษณุ สุวรรณชฎ เอกอัครราชทูตไทยประจำสาธารณรัฐแห่งสหภาพเมียนมาร์ ในโอกาสให้เกียรติร่วมพิธีเปิดทำการธนาคารกรุงเทพ สาขาย่างกุ้ง เมื่อวันที่ 2 มิ.ย.58
ทั้งนี้ BBL เป็นธนาคารไทยเพียงแห่งเดียว และเป็น 1 ใน 9 ธนาคารต่างชาติที่ได้รับอนุญาตจัดตั้งสาขาในประเทศเมียนมาร์ ในการประกอบธุรกิจธนาคารพาณิชย์ในรูปแบบสาขา โดยธนาคารพร้อมให้บริการทางการเงินเต็มรูปแบบสนับสนุนลูกค้าขยายธุรกิจในประเทศเมียนมาร์
ครอบคลุมบริการเงินฝาก สินเชื่อธุรกิจ บริการเพื่อธุรกิจส่งออกและนำเข้า บริการโอนเงินต่างประเทศ บริการแลกเปลี่ยนเงินตราต่างประเทศ แก่บริษัทต่างชาติ และธนาคารในประเทศเมียนมาร์ ทั้งในรูปเงินตราต่างประเทศและเงินสกุลเมียนมาร์จ๊าต